gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7795, del 01-06-2016 (2016/3896)

Correcció d'errades de la licitació número O/2/2016. Reforma de l'edifici 21 Pavelló d'Alumnat de la Universitat d'Alacant.
---------------------------------------------------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3896


Data del document
:   26-05-2016

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * contracte d'obres

Correcció d'errades de la licitació número O/2/2016. Reforma de l'edifici 21 Pavelló d'Alumnat de la Universitat d'Alacant. [2016/3896]  
En el Diari Oficial de la Comunitat Valenciana número 7788, de 23 de maig de 2016, va ser publicada la Resolució d'11 de maig de 2016, per la qual es convocava la licitació número O/2/2016. Reforma de l'edifici 21 Pavelló d'Alumnat de la Universitat d'Alacant.  
Detectat un error en la publicació, es procedeix a corregir-lo en els termes següents:  
  
On diu:  
«9.4.1. El sobre 2 s'obrirà l'1 de juliol de 2016, a les 12.00 hores»;  
Ha de dir:  
«9.4.1. El sobre 2 s'obrirà el 4 de juliol de 2016, a les 12.00 hores».  
  
Alacant, 26 de maig de 2016.- El rector, p. d. f. (19.05.2016), el vicerector de Campus i Tecnologia: Rafael Muñoz Guillena.
Diari Oficial de la Generalitat Valenciana


Sumari del DOGV 7944, del 27-12-2016 (2016/10863)

Formalització del contracte número 7/2016. Servei d'agència de viatges per a l'IVACE.
-------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10039


Data del document
:   28-11-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 7/2016. Servei d'agència de viatges per a l'IVACE. [2016/10717]  
En compliment del que disposa l'article 154.2 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic es fa pública la formalització del contracte del servei d'agència de viatges per a l'IVACE.  
  
  
1. Entitat adjudicadora  
a) Organisme: Institut Valencià de Competitivitat Empresarial (IVACE).  
b) Dependència que tramita l'expedient: Àrea de Suport.  
c) Número d'expedient: 7/2016.  
d) Adreça d'internet del perfil de contractant:   
http://www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció: contractació del servei d'agència de viatges per a l'IVACE.  
c) CPV: 63510000-7. Servei d'agència de viatges i semblants.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: 8 de setembre de 2016.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte  
a) 207.812,50 euros (dos-cents set mil huit-cents dotze euros amb cinquanta cèntims), IVA exclòs.  
  
5. Pressupost base de licitació  
Import net 175.000 euros, IVA 21 % 36.750 euros. Import total 211.750 euros.  
  
6. Formalització del contracte  
a) Data d'adjudicació: 10 de novembre de 2016.  
b) Data de formalització del contracte: 28 de novembre de 2016.  
c) Contractista: Viajes Gulliver, SL.  
d) Import d'adjudicació: import net 175.000 euros, IVA 21 % 36.750 euros. Import total 211.750 euros.  
e) Avantatges de l'oferta adjudicatària: per ser l'oferta seleccionada la més avantatjosa econòmicament per a l'Administració.  
  
València, 28 de novembre de 2016.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 7919, del 17-11-2016 (2016/8935)

Informació pública de la correcció d'errors en l'àmbit PRI A.4-3 Parc i mestrança d'artilleria 03753/2016/000225).
------------------------------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8935


Data del document
:   08-11-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la correcció d'errors en l'àmbit PRI A.4-3 Parc i mestrança d'artilleria 03524/2016/000225). [2016/8935]  
La Junta de Govern Local de l'Ajuntament de València, en sessió celebrada el 28 d'octubre de 2016, va adoptar l'acord que en la part dispositiva diu el següent:  
  
«Primer. Apreciar l'existència dels errors materials, aritmètics o de fet assenyalats en el punt tercer del document presentat pel SEPES de proposta de rectificació d'errors del pla de reforma interior Parc i mestrança d'artilleria, àmbit A.4-3.  
Segon. Iniciar el procés de consulta a les administracions públiques afectades i persones interessades en el document de correcció d'errors relatiu al PRI Parc i mestrança d'artilleria, àmbit A.4-3, i sotmetre'l a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Tercer. Procedir a la inserció en el web municipal (www.valencia.es) de la documentació sotmesa a informació pública i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'Antiga Fàbrica de Tabacs, al carrer d'Amadeu de Savoia, número 11.  
Quart. Comunicar aquest acord al Servei d'Assessorament Urbanístic i Programació i als altres serveis municipals afectats.  
  
Cinqué. Notificar aquest acord al SEPES, a la Conselleria d'Habitatge, Obres Públiques i Vertebració del Territori, a la Federació d'Associacions de Veïns de València i als interessats en l'expedient.»  
  
  
I, de conformitat amb el que estableix l'article 57 en relació amb l'article 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, comptadors des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 8 de novembre de 2016.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7839, del 28-07-2016 (2016/6017)

Formalització del contracte número 03/16. Subministrament de 1.000 papereres desmuntables (lot A) i 100 grups de papereres de recollida selectiva (lot B) per a les platges de la Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6017


Data del document
:   11-07-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de subministraments
    * adjudicació de contracte administratiu

Formalització del contracte número 03/16. Subministrament de 1.000 papereres desmuntables (lot A) i 100 grups de papereres de recollida selectiva (lot B) per a les platges de la Comunitat Valenciana. [2016/6017]  
1. Entitat adjudicadora  
a) Organisme: Agència Valenciana del Turisme (CIF: A7247072I).  
b) Dependència que tramita l'expedient: Secció de Contractació.  
c) Número d'expedient: 03/2016.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus de contracte: subministrament.  
b) Descripció de l'objecte: subministrament de 1.000 papereres desmuntables (lot A) i 100 grups de papereres de recollida selectiva (lot B) per a les platges de la Comunitat Valenciana.  
c) CPV: 44613700-7, 44613800-8, 34928480-6.  
d) Diari oficial i data de publicació de l'anunci de licitació:  
- DOCV: 22 de març de 2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
4. Pressupost de licitació: dos-cents mil euros (200.000,00 ?), IVA exclòs.  
- Lot A: cent cinquanta mil euros (150.000,00 ?), IVA exclòs.  
- Lot B: cinquanta mil euros (50.000,00 ?), IVA exclòs.  
  
5. Formalització del contracte  
a) Data d'adjudicació: 10 de juny de 2016.  
b) Data de formalització del contracte: 21 de juny de 2016.  
c) Contractista: Glasdon Europe, SARL.  
d) Nacionalitat: francesa.  
e) Import d'adjudicació: cent trenta-sis mil euros (136.000,00 ?), IVA exclòs, pel que fa al lot A, i quaranta-cinc mil cinc-cents euros (45.500,00 ?), IVA exclòs, pel que fa al lot B.  
  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 11 de juliol de 2016.- La directora de l'Agència Valenciana del Turisme: Raquel Huete Nieves.
Diari Oficial de la Generalitat Valenciana


Sumari del DOGV 7702, del 21-01-2016 (2015/10668)

Notificació de la sentència dictada en el judici verbal número 215/2014.
------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10870


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el judici verbal número 215/2014. [2015/10822]  
De: Jaime Soriano Lluís.  
Procurador: Basilio Mayor Segrelles.  
Contra: Manuel Martínez de la Hoz i Manuela Alonso Martínez.  
Olaya Sagarribay Esteve, secretària judicial del Jutjat de Primera Instància i Instrucció número 2 de la Vila Joiosa, fa saber que en aquest tribunal es tramita un procediment de judici verbal, a instàncies de Jaime Soriano Lluís contra Manuel Martínez de la Hoz i Manuela, en el qual s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 149/2015  
La Vila Joiosa, 31 de juliol de 2015  
Mari Luz Ruiz Berbis, jutgessa del Jutjat de Primera Instància i Instrucció número 2 de la Vila Joiosa i partit, he vist les actuacions de judici verbal, seguides en aquest jutjat amb el número 215/2014, a instàncies de Jaime Soriano Lluís, representat pel procurador Basilio Mayor Segrelles i sota la direcció lletrada de María Belén Soriano Pardo, contra Manuel Martínez de la Hoz i Manuela Alonso Martínez, en situació de rebel·lia processal, i dicte la present sentència atesos els següents:  
[...]  
Dispositiva  
Estime íntegrament la demanda interposada pel procurador Basilio Mayor Segrelles, en nom i representació de Jaime Soriano Lluís, en les actuacions de judici verbal seguides contra Manuel Martínez de la Hoz i Manuela Alonso Martínez, i condemne aquests demandats a abonar a l'actor la suma de 2.312,02 euros, més els interessos legals procedents des de la data de la interpel·lació judicial.  
  
Aquesta quantitat reportarà els interessos previstos en l'article 576 de la Llei d'Enjudiciament Civil.  
Impose les costes processals ocasionades als demandats.  
Notifiqueu aquesta sentència a les parts i feu-los saber que és ferma i que, en contra, no s'hi pot interposar cap recurs.  
Expediu un testimoniatge literal d'aquesta sentència, incorporeu-lo a les actuacions i incloeu-lo en el llibre de sentències.  
Aquesta és la meua sentència, que pronuncie, mane i firme.»  
  
La Vila Joiosa, 23 de novembre de 2015.- La lletrada de l'Administració de Justícia: Olaya Sagarribay Esteve.
Diari Oficial de la Generalitat Valenciana


Sumari del DOGV 7887, del 04-10-2016 (2016/7609)

CORRECCIÓ d'errades de les resolucions d'1 d'agost de 2016, del director general de Recursos Humans i Econòmics, per les quals es convoca concurs oposició pel torn d'accés lliure per a la provisió de vacants de facultatiu especialista en Cirurgia Ortopèdica i Traumatologia, Psiquiatria i Obstetrícia i Ginecologia d'institucions sanitàries de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7609


Data del document
:   27-09-2016

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de les resolucions d'1 d'agost de 2016, del director general de Recursos Humans i Econòmics, per les quals es convoca concurs oposició pel torn d'accés lliure per a la provisió de vacants de facultatiu especialista en Cirurgia Ortopèdica i Traumatologia, Psiquiatria i Obstetrícia i Ginecologia d'institucions sanitàries de la Conselleria de Sanitat Universal i Salut Pública.  
 [2016/7609]  
Havent advertit una errada material en la base 2.a de les resolucions d'1 d'agost de 2016, del director general de Recursos Humans i Econòmics (DOCV 7867, 07.09.2016), per les quals es convoca concurs oposició pel torn d'accés lliure per a la provisió de vacants de facultatiu especialista en Cirurgia Ortopèdica i Traumatologia, Psiquiatria i Obstetrícia i Ginecologia d'institucions sanitàries de la Conselleria de Sanitat Universal i Salut Pública, es procedeix a la seua correcció.  
  
Cal afegir, a la base 2.a, el punt 2.7 següent:  
«2.7. No posseir plaça en propietat de la mateixa categoria i especialitat en el Sistema Nacional de Salut.»  
  
La present correcció d'errades no suposa l'obertura d'un nou termini de presentació de sol·licituds, i es consideraran no presentades les del personal estatutari fix de la mateixa categoria i especialitat convocada.  
  
Contra aquesta correcció d'errades, podran interposar-se els recursos especificats en la base 8 de les convocatòries respectives.  
  
València, 27 de setembre de 2016.- El director general de Recursos Humans i Econòmics:Justo Herrera Gómez.
Diari Oficial de la Generalitat Valenciana


Sumari del DOGV 7854, del 19-08-2016 (2016/5850)

Notificació de la sentència dictada en el procediment de modificació de mesures número 545/2014.
------------------------------------------------------------------------------------------------

### Dades del document

Número de DOGV
:   7854

Data del DOGV
:   19-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5850


Organisme emissor
:   Jutjat de Primera Instància Número 1 d'Ontinyent

Tipus de document
:   Edicte

Notificació de la sentència dictada en el procediment de modificació de mesures número 545/2014. [2016/5850]  
En el procediment de modificació de mesures número 545/2014, a instàncies de Nicoleta Lacrpmioara, s'ha dictat la sentència que, mitjançant aquest edicte, es notifica a Gabriel Ioan Chis, en parador desconegut, i se li fa saber que aquesta sentència no és ferma i que hi pot interposar un recurs d'apel·lació en el termini de 20 dies des de l'endemà de la notificació. La persona a qui es notifica pot tindre coneixement íntegre de la resolució al jutjat esmentat, avinguda del Comte de Torrefiel, número 2, d'Ontinyent.  
En aquest edicte s'han inclòs les dades ordenades en la Instrucció número 6/2012, de la Secretaria General de l'Administració de Justícia, relativa a publicació d'edictes en diaris i butlletins oficials i la publicació de dades.  
I perquè conste, expedisc aquest edicte.  
  
Ontinyent, 7 de juliol de 2016.- La lletrada de l'Administració de Justícia: M.ª Carmen Castillo Aliaga.
Diari Oficial de la Generalitat Valenciana


Sumari del DOGV 7820, del 04-07-2016 (2016/5065)

Correcció d'errads de la informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 26/2016, de 4 de març, del Consell, pel qual es fixen les directrius de coordinació de les funcions pròpies de les diputacions provincials d'Alacant, Castelló i València en matèria de turisme
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5065


Organisme emissor
:   Tribunal Superior de Justícia de la Comunitat Valenciana

Tipus de document
:   Correcció d'errades

Correcció d'errads de la informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 26/2016, de 4 de març, del Consell, pel qual es fixen les directrius de coordinació de les funcions pròpies de les diputacions provincials d'Alacant, Castelló i València en matèria de turisme [2016/5065]  
S'ha observat una errada en la publicació de la informació pública esmentada (DOCV 7785, 18.05.2016), per la qual cosa es procedeix a esmenar-la tot seguit:  
  
En el sumari, on diu:  
«Informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 25/2016, de 4 de març, pel qual es fixen les directrius de coordinació per a les funcions que, en matèria d'esports, gestionen les diputacions provincials en l'àmbit territorial de la Comunitat Valenciana.»  
  
Ha de dir:  
«Informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 26/2016, de 4 de març, del Consell, pel qual es fixen les directrius de coordinació de les funcions pròpies de les diputacions provincials d'Alacant, Castelló i València en matèria de turisme.»
Diari Oficial de la Generalitat Valenciana


Sumari del DOGV 7862, del 31-08-2016 (2016/6242)

Informació pública de la interposició del recurs contenciós administratiu número 572/2016, interposat per la Fundació Universitària San Pablo - CEU contra l'Ordre 22/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques salari lligades a la renda per a la realització d'estudis universitaris a les universitats públiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6242


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la interposició del recurs contenciós administratiu número 572/2016, interposat per la Fundació Universitària San Pablo - CEU contra l'Ordre 22/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques salari lligades a la renda per a la realització d'estudis universitaris a les universitats públiques de la Comunitat Valenciana. [2016/6242]  
  
Procediment ordinari número 000572/2016  
Sobre: domini públic i propietats especials.  
De: Fundació Universitària San Pablo - CEU.  
Procuradora: Natalia del Moral Aznar.  
Contra: Conselleria d'Educació, Investigació, Cultura i Esport.  
Procurador/a: -  
  
En aquesta sala s'ha interposat un recurs contenciós administratiu per la Fundació Universitària San Pablo - CEU contra la Conselleria d'Educació, Investigació, Cultura i Esport, contra la disposició general, Ordre 22/2016, de 10 de juny, de la Conselleria d'Educació, per la qual s'estableixen les bases reguladores per a la concessió de beques salari lligades a la renda per a la realització d'estudis universitaris a les universitats públiques de la Comunitat Valenciana.  
  
En compliment del que s'ha disposat en la Resolució de data 29 de juliol de 2016 i del que estableix l'article 47.2 de la Llei reguladora de la jurisdicció contenciosa administrativa, es concedeix el termini de 15 dies per a la personació dels qui tinguen interés legítim a sostindre la conformitat segons dret de la disposició, acte o conducta impugnats.  
  
València, 29 de juliol de 2016.- La lletrada de l'Administració de Justícia: Carolina León Freijeiro.